Public procurement notice: Contract Notice
Published: 2016-10-14
Buyer: Община Русе
Country: BG
Region: Ruse
Contract type: Works
Procedure: Open procedure
CPV classification: 45000000: Construction work | 45221200: Tunnel construction works | 45233144 | 45233252 | 45233253
Estimated value: 18175818.81 BGN
Submission deadline: 2016-11-15
Award criteria: The most economic tender

Technical requirements: „Изпълнение на строителни и монтажни работи за Проект „Интегрирана система за градски транспорт на гр. Русе — 2 етап“ на Община Русе с 3 обособени позиции.
Предметът на първата обособена позиция от настоящата обществена поръчка е свързан с избора на изпълнител, който да изпълни СМР, за да се изгради пешеходна връзка — надлез между кв. „Родина 3“ и кв. „Чародейка“, както и за да се реконструира и рехабилитира пешеходният подлез при МГ „Баба Тонка“. Втората обособена позиция е с предмет — изграждане на пешеходна зона по ул. „Чипровци“ и рехабилитация и реконструкция на ул. „Шипка“ в участъка от ул. „Чипровци“ до бул. „България“, а третата и последна позиция е за реконструкция на бул. „Придунавски“ и рехабилитация на 3 бр. пасарелки.
Изграждане на пешеходна връзка — надлез между кв. „Родина 3“ и кв. „Чародейка“ и Реконструкция и рехабилитация на пешеходен подлез при МГ „Баба Тонка“
Гр. Русе, бул. „Ген. Скобелев“; УПИ III, кв. 772 в ж.к. „Родина“; УПИ I, кв. 922 в ж. к. „Чародейка“; бул. „България“.
Обектите на настоящата поръчка по смисъла на чл. 3 от Закона за обществените поръчки (ЗОП) за Обособена позиция 1 са изпълнение на строеж по издаденото от главния архитект на Община Русе разрешение за строеж № 619/28.10.2015 г. (за изграждане на пешеходна връзка — надлез между кв. „Родина 3“ и кв. „Чародейка“) и № 401/28.07.2015 г. (за реконструкция и рехабилитация на пешеходен подлез при МГ „Баба Тонка“).
Те обхващат и попадат в зона за въздействие с високи обществени функции — зона „А“ — за втория обект и в зона с преобладаващ социален характер — зона „Б“ — за първия обект. Зоните са определени от Интегрирания план за градско възстановяване и развитие и План за развитие на Община Русе за периода 2014 — 2020 г.
За изграждане на пешеходна връзка — надлез между кв. „Родина 3“ и кв. „Чародейка“ е предвидено изпълнението на покрита мостова конструкция с ширина 2,50 м, остъклена от двете страни със закалено стъкло. Частта от вертикалните страни с височина над 1,80 м от кота готов под е открита към околното пространство с цел вентилиране. В тази част ще се монтират жалузи за предпазване на надлеза от влиянието на високи температури, както и от коси валежи. Хоризонталната част от конструкцията на надлеза ще се изпълни от метал, а вертикалните опори — от монолитен стоманобетон. Входът от страна на кв. „Родина“ е от ниската част на терена, с лице към ул. „Кадин мост“. За преодоляване на теренната денивелация, както и надвишението над трасето на булеварда, е предвидена стълбищна клетка, представляваща вертикална кула, част от която е асансьорът, осигуряващ достъп и за хора в неравностойно положение. Частта от съоръжението, позиционирана в кв. „Чародейка“ е с изход на ниво терен. От там до прилежащия тротоар е предвидена стоманобетонна стълба и рампа. От входа има открита стълба, преодоляваща теренната денивелация до нивото на булеварда. Пространството от двете страни на надлеза ще бъде благоустроено и озеленено, като ще бъдат оформени подходи към тротоарите за пешеходно движение. Предвидено е нощно ефектно осветление.
За реконструкция и рехабилитация на пешеходен подлез при МГ „Баба Тонка“ се довършва започнатото строителство, като същото се съобразява с действащата към момента нормативна база, и се осигуряват мерки за достъпна среда /в случая — асансьори/. За сметка на стесняване на стълбищните подходи /в момента с ширина 3,60 м/ на вход и изход се освобождава пространство за изграждане на асансьорни шахти, в които се монтират асансьорни уредби, отговаряща на изискванията за достъпна среда. Стълбището се покрива с остъклена метална конструкция, предотвратяваща проникване на атмосферна вода в подземната част на подлеза. Съществуващото инсталационно пространство се сепарира посредством преградни зидове на преддверие, помещение за ел табло и подобно за ВК цели /припомпване на разлети или случайно попаднали води/, тъй като подлеза е под нивото на градския канализационен колектор.
Обектът „Изграждане на пешеходна връзка — надлез между кв. „Родина 3“ и кв. „Чародейка““ попада в I категория по смисъла на чл. 137, ал. 1, т. 1, буква „а“ от Закона за устройство на територията, а обектът „Реконструкция и рехабилитация на пешеходен подлез при МГ „Баба Тонка“ попада в III категория по смисъла на чл. 137, ал. 1, т. 3, буква „а и “ж“ от ЗУТ.
За обектите включени в обособена позиция 1 е предвидено изграждане на система за видео наблюдение. Участниците следва да съобразят оферираните елементи със съществуващата система относно съвместимостта на работа и да я надградят като параметри на отделните компоненти.
Договорът влиза в сила след писмено уведомление от страна на Възложителя до Изпълнителя за осигурено финансиране.
Изграждане на пешеходна зона по ул. „Чипровци“ и Рехабилитация и реконструкция на ул. „Шипка“ в участъка от ул. „Чипровци“ до бул. „България“
Обект на настоящата поръчка по смисъла на чл. 3 от Закона за обществените поръчки (ЗОП) за Обособена позиция 2 е изпълнение на СМР на Етап I по издаденото от главния архитект на Община Русе разрешение за строеж № 530/16.09.2015 г. (за изграждане на пешеходна зона по ул. „Чипровци“), допълнено със заповед № РД-03-40 от 20.07.2016 г. и № 588/14.10.2015 г. (за рехабилитация и реконструкция на ул. „Шипка“ в участъка от ул. „Чипровци“ до бул. „България“). И двата обекта попадат в зона с преобладаващ социален характер — зона „Б“, определена от Интегрирания план за градско възстановяване и развитие и План за развитие на Община Русе за периода 2014 — 2020 г. Обектите попадат в III категория по смисъла на чл. 137, ал. 1, т. 3, буква „а и „ж“ от Закона за устройство на територията.
1. Предвидените дейности по ул. „Чипровци“ обхващат цялостно преасфалтиране на частта от улицата, разделяща жилищните комплекси „Родина” 1 и „Родина” 2, между улиците „Шипка” и „Тича”. Предвидено е в участъка от ул. „Тича“ до кръговото кръстовище при пробива до „Кауфланд“ габарит на улицата 16 м. — 1 платно с 2 ленти за движение (една лента в посока) и лента за успоредно паркиране едностранно.Прилежащите тротоари са предвидени по 3,25 м, от които 1,50 за пешеходно движение и 1,75 м. за велоалеи. В този участък е съобразено новото трасе на пробива от бул. „Липник“ до ул. „Чипровци“ и новоизграденото кръгово движение. В частта от кръговото към ул. „Шипка“ габарита на улицата е 20 м. — едно платно с по една активна лента в посока главното движение и успоредно паркиране във външните пътни ленти и в двете посоки. Прилежащите тротоари са с ширина 4 м., от които 2,25 м. са за преминаване на пешеходци, останалата част ще се обособи за велосипедно движение. Изцяло се реконструират уличните тротоари като се сменят настилките.
2. Връзката на ул. „Шипка“ и ул. „Чипровци“ е предвидена с кръгово кръстовище, с радиус на кръга R = 13 м. Напречният профил на улицата включва 1 пътно платно с 4 ленти за движение /2 х 2 х 3,50 м/ за главното движение и тротоари /2 х 3 м/. В участъците между кръстовището широчината на пътната лента е 3,50 м, а в кръговото кръстовище — 4 м.

Eligibility requirements: Участниците да са вписани в Централния професионален регистър на строителя за изпълнение на строежи от втора група, първа категория за Обособена Позиция 1, за Обособена позиция 2 — втора група, трета категория, а за Обособена позиция 3 –втора група, първа категория към момента на подаване на офертата, а за чуждестранни лица — в аналогични регистри съгласно законодателството на държавата членка, в която са установени. В случай на участие на обединение, което не е юридическо лице спазването на изискването се доказва от тези членове на обединението, които съобразно разпределението на участието на лицата при изпълнение на дейностите, предвидено в договора за създаване на обединението са ангажирани с изпълнението на строителството. В случай на участие за повече от 1 обособена позиция при различни категории, участникът следва да покрива изискванията за изискуемата категория и група строеж. Когато участникът предвижда участие на подизпълнители изискването се доказва за тези подизпълнители, които съобразно вида и дела от поръчката, които са им възложени ще изпълняват строителство. При подаване на оферта участниците декларират съответствието с този критерий за подбор само като попълват съответния раздел в Единен европейски документ за обществени поръчки (ЕЕДОП) — част ІV, раздел А „Годност“ на ЕЕДОП. Доказване на посоченото изискване. Документът, с който се доказва изискването е Удостоверение за вписване в ЦПРС към Строителната камара за изпълнение на строежи от категорията строеж, в която попада обекта на поръчката: строежи от втора група, първа категория за Обособена Позиция 1, за Обособена позиция 2 — втора група, трета категория, а за Обособена позиция 3 — втора група, първа категория. В случай, че участникът е чуждестранно лице той може да представи валиден еквивалентен документ или декларация или удостоверение, издадени от компетентен орган на държава — членка на Европейския съюз, или на друга държава — страна по Споразумението за Европейското икономическо пространство, доказващи вписването на участника в съответен регистър на тази държава. Документите за доказване съответствието с поставеното изискване се представят от участника, определен за изпълнител или при поискване в хода на процедурата — в случаите на чл. 67, ал. 5 и 6 ЗОП. Документите се представят и за подизпълнителите и третите лица, ако има такива.

Award value: 18175818.81